Lav et referat af nedenstående tekst:

Tekst:
Det besluttede et stort flertal i Frederikshavn Byråd onsdag aften. I første omgang har Total søgt om lov til at lave en prøveboring, der skal vise om der overhovedet er skifergas i undergrunden. Nu skal der altså en såkaldt VVM-redegørelse til, før olieselskabet får lov til noget som helst. Forud for byrådsmødet onsdag aften blev politikerne mødt af omkring 100 demonstranter, der alle er bekymrede over skifergas projektet. Der ud over har politikerne modtaget 6000 underskrifter modstand mod selve skifergasboringerne. Og på byrådsmødet onsdag aften blev et stort flertal enig om, at man vil være helt sikker i sagen, før man giver lov til prøveboringer. Socialdemokraternes borgmesterkandidat Birgit Hansen: - Vi vil være 100 procent sikre på, at der ikke er nogle risici for miljøet. Derfor har vi den mulighed at bede om en VVM-redegørelse, siger Socialdemokraternes borgmesterkandidat Birgit Hansen til P4 Nordjylland. Borgmester Lars Møller (Venstre) stemte for at lade Total lave en undersøgelses-boring - uden en forudgående VVM-redegørelse, og han vurderer, at byrådets beslutning meget vel kan blive underkendt, hvis Total anker beslutningen.

Referat:
Der skal en grundig undersøgelse af eventuelle miljøpåvirkninger til, inden olieselskabet Total får lov til at lede efter skifergas ved Dybvad.